CELEX: 32010R0596
Language: el
Date: 2010-07-07 00:00:00
Title: Κανονισμός (ΕΕ) αριθ. 596/2010 της Επιτροπής, της 7ης Ιουλίου 2010 , σχετικά με την προσαρμογή του κανονισμού (ΕΚ) αριθ. 1019/2002 για τις προδιαγραφές εμπορίας του ελαιόλαδου λόγω της προσχώρησης της Βουλγαρίας και της Ρουμανίας

8.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 173/27
            
         ΚΑΝΟΝΙΣΜΌΣ (ΕΕ) αριθ. 596/2010 ΤΗΣ ΕΠΙΤΡΟΠΉΣ
   της 7ης Ιουλίου 2010
   σχετικά με την προσαρμογή του κανονισμού (ΕΚ) αριθ. 1019/2002 για τις προδιαγραφές εμπορίας του ελαιόλαδου λόγω της προσχώρησης της Βουλγαρίας και της Ρουμανίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη προσχώρησης της Βουλγαρίας και της Ρουμανίας,
   την πράξη προσχώρησης της Βουλγαρίας και της Ρουμανίας, και ιδίως το άρθρο 56,
   Εκτιμώντας τα ακόλουθα:
   
               (1)
            
            
               Κρίνεται σκόπιμο να γίνει μια τεχνική προσαρμογή στον κανονισμό (ΕΚ) αριθ. 1019/2002 της Επιτροπής (1) λόγω της προσχώρησης της Δημοκρατίας της Βουλγαρίας και της Ρουμανίας στην Ευρωπαϊκή Ένωση.
            
         
               (2)
            
            
               Το άρθρο 9 παράγραφος 1 δεύτερο εδάφιο του κανονισμού (ΕΚ) αριθ. 1019/2002 προβλέπει ότι τα κράτη μέλη ανακοινώνουν στην Επιτροπή τα αναγκαία μέτρα στα οποία περιλαμβάνεται σύστημα κυρώσεων για να διασφαλίσουν την τήρηση του παρόντος κανονισμού το αργότερο στις 31 Δεκεμβρίου 2002. Προκειμένου να δοθεί η δυνατότητα στη Βουλγαρία και στη Ρουμανία να εκπληρώσουν την απαίτηση αυτή, κρίνεται σκόπιμο να προβλεφθεί για τα εν λόγω κράτη μέλη ημερομηνία μεταγενέστερη της προσχώρησής τους.
            
         
               (3)
            
            
               Συνεπώς, ο κανονισμός (ΕΚ) αριθ. 1019/2002 πρέπει να τροποποιηθεί αναλόγως.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 9 παράγραφος 1 του κανονισμού (ΕΚ) αριθ. 1019/2002, προστίθεται το ακόλουθο εδάφιο:
   
      «Η Βουλγαρία και η Ρουμανία ανακοινώνουν στην Επιτροπή τα μέτρα που αναφέρονται στο πρώτο εδάφιο το αργότερο στις 31 Δεκεμβρίου 2010, καθώς και τις τροποποιήσεις των εν λόγω μέτρων πριν από το τέλος του μηνός που έπεται εκείνου της έγκρισής τους.».
   
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Ιουλίου 2010.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 155 της 14.6.2002, σ. 27.